Peter Bergared

Peter Bergared (født Michael-Peter Bergared 13. januar 1955 i Solna i Stockholms län) er en svensk skuespiller, dukkespiller og dramatiker.

 Utdannelse 
Bergared var elev ved Marionetteatern/Stockholms Stadsteater fra 1973 til 1975, og utdannet seg da både til skuespiller og dukkespiller. I perioden 1973-1977 gikk han også flere kurs i akrobatikk og mime ved Dramatiska Institutet. I 1984 var han elev av Ingemar Lindh ved Institutet för Scenkonst.

 Kunstnerisk virke 
Han var med å danne den frie teatergruppen Jordcirkus i 1977, som han var medlem av frem til gruppen ble nedlagt i 1995. Han ble engasjert i 1989 ved Uppsala Stadsteater og har deretter vært engasjert ved Teater Västernorrland, Stockholms Stadsteater og Regionteatern Blekinge-Kronoberg. Han har også forfattet flere teaterstykker.

 Filmografi 
Bergared har medvirket i en rekke filmproduksjoner, blant annet:
 Årstall  Film  Rolle  Regissør  Kommentar2016  Gentlemen & Gangsters  Greger  Mikael Marcimain 2014  Gentlemen (film)  Greger  Mikael Marcimain 2007  Underbar och älskad av alla (och på jobbet går det också bra)  kulturarbeidsformidler  Hannes Holm 2006  Min kones første elsker  hovmester  HansÅke Gabrielsson 2002  Utan titel (I Love Johan)   Filippa Freijd,Martin Jern,Emil Larsson,Henrik Norrthon  45 min.2000   Där våldet slutar börjar kärleken   passasjer på SS Safari  Maj Wechselmann2000   Drømmen om Rita  konduktør  Jon Lindström 1998S:t Mikael Gurun Kjell-Åke Andersson,Pontus Klänge,Daniel Lind Lagerlöf,Anette Mandoki,Roger Sellberg 1 episode TV-serie

 Teater (utvalg) 

 Abraham/Ibrahim 
I enmannsforestillingen Abraham/Ibrahim belyste Bergared likhetene mellom kristendom, jødedom og islam. Denne forestillingen hadde han skrevet manus til sammen med Juan Rodriguez, som også hadde regien. Inspirasjon til produksjonen fikk de etter å ha observert gjennom flere år hvordan Bibelen og Koranen ble misbrukt til å skape hat og konflikter både ute i den store verden, blant annet i forbindelse med terroraksjonene i USA 11. september 2001, og lokalt i svenske skolegårder der skolebarn brukte ord som "kristen", "jøde" og "muslim" som skjellsord uten å ha noen innsikt i hvor mange likhetspunkter som finnes i de tre bøkene og trosretningene.

 Berättelsen om Perseus 
I 2003 turnerte Bergared rundt i Sverige med enmannsforestillingen Berättelsen om Perseus.

 Referanser 

 Eksterne lenker 

 Norske filmtitler hentet fra Filmdelta.se 

Kategori:Svenske skuespillere
Kategori:Personer fra Solna kommun
Kategori:Svenske dramatikere
Kategori:Svenske dukkespillere